at ang isa, ang nasa dako pa roon, iyong kayumangging ginoo, payat, na ang paningin ay magaslaw at banayad ang ngiti, ay yaon ang bantog na may kagagawan ng ukol sa mga pisong mehikano na nagbigay ng di kakaunting sama ng loob sa isang kinakalong ni quiroga; ang kawaning iyon ay kilala sa maynila dahil sa katalasan! ang nasa malayolayo pa, yaong kung tumingin ay pairap at hindi husay ang bigote ay siyang kawaning kinikilalang lalong karapatdapat sapagkat nagkaroon ng katapangang magsalita ng laban sa pangangalakal ng mga billete sa loteria na ginagawa ni quiroga at ng isang babaing bantog sa mga lipunan sa maynila. sadya ngang kung hindi man ang kalahati ay ang dalawa ng katlong bahagi ng mga billete ay dinadala sa kainsikan at ang nalalabing kaunti sa maynila ay ipinagbibiling may patong na sikolo. lubos ang pananalig ng tinurang ginoo na sa balang araw ay mapapasa kaniya ang pinakamalaking tama, kayat muhing muhi sa mga gayong kagagawan. samantala namay nagtatapos ang hapunan.